पाएं अपने शहर की ताज़ा ख़बरें और फ्री ई-पेपरडाउनलोड करें
कोविड 19 के बढ़ते संक्रमण को नियंत्रण करने के लिए सूबे में लॉकडाउन लगाया गया है।लेकिन आम लोग इसके विपरीत चलने का मन बना लिया है।ऐसा इसलिए बताया जा रहा है कि जिले के शहरी क्षेत्र के साथ साथ ग्रामीण क्षेत्रों में भी लोग बिना मास्क व दो गज की दूरी का मेंटेन किये बगैर ही हाट बाजार में खाद्य सामग्री व अन्य जरूरी कार्य निपटा रहे हैं। शुक्रवार शाम को भी अररिया प्रखंड के कुसियारगांव स्टेशन स्थित हटिया, कुसियारगांव एनएच 57 के सड़क किनारे, मटियारी, बैरगाछी, प्रेम नगर, चंद्रदेई, बनगामा, पैकटोला चौक , संदलपुर हाट व अन्य हाट में लोग बिना मास्क पहने सोशल डिस्टेंस की धज्जियां उड़ाते नजर आए। अर्थात ग्रामीण क्षेत्र के लोग भी कोविड 19 गाइडलाइंस व लॉकडाउन का जमकर धज्जियां उड़ा रहे हैं। ऐसे में भला कैसे जिलेवासी कोविड 19 जैसे वैश्विक महामारी से जंग जीत पाएंगे। कोविड 19 संक्रमण को मात देने के लिए लोगों को स्वयं जागरूक होने की जरूरत है। लोगों को यह बात समझना पड़ेगा कि हम इस लॉकडाउन अवधि में अपने अपने घरों में रहें, तब जाकर कहीं इस महामारी से जंग जीत सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn